|  |
| --- |
| Osa artikkelisarjaa |
| Evankelinenherätysliike |
| Liikkeen perustaja, maallikkosaarnaaja Paavo Ruotsalainen |
| Henkilöitä
* Fredrik Gabriel Hedberg
* Johannes Bäck
* Arkkila
* Byman
* A. J. Bäck
* J. J. Bäck
* Engström
* Dahlberg
* Koskenniemi
* Kurvinen
* Lehto
* Lyytinen
* Nikkarikoski
* Tamminen
* Takala
* Rapeli
* Rosengren
* Suokunnas
* Säilä

 |
| Liike
* SLEY
* SLEF
* ELY
* Evankeliset opiskelijat
* Evankelisluterilainen Todistajaseura

 |
| Kirkot
* Luther-kirkko (Helsinki)
* Lutherin kirkko (Lahti)
* Lutherin kirkko (Turku)
* Tampereen Luther-talo
* Pyhän Sydämen kappeli

 |
| Opistot
* HEO
* Karkun evankelinen opisto
* Kiteen Evankelinen Kansanopisto
* Loimaan evankelinen kansanopisto
* Nurmeksen evankelinen opisto

 |
| Media
* Gladiolus
* Sanansaattaja
* Sändebundet
* Nuotta

 |
| Kulttuuri
* Elävät kivet
* Evankeliset musiikkimessut
* Evankeliumijuhla
* Maata näkyvissä -festarit
* Siionin kannel
* Sionsharpan

 |
| * n
* k
* m
 |

**Seppo Ilmari Suokunnas** (s. 2. elokuuta 1945 Alastaro), on suomalainen pappi, professori, dosentti, kirjailija.*lähde?*

Perhetaustat
------------

Suokunnas syntyi Alastarolla Varsinais-Suomessa johtaja Veikko ja pankkivirkailija Lyyli (s. Salokannel) Suokunnaksen perheeseen.

Suokunnas avioitui terveydenhoitaja Aino Anneli Kivisaaren kanssa 1969. Perheeseen syntyivät lapset Minna, Sanna ja Tiina.

Koulutus
--------

Ylioppilaaksi Suokunnas tuli Loimaan yhteiskoulusta 1965. Helsingin yliopiston teologisessa tiedekunnassa hän suoritti kolme tutkintoa. Ylempi teologian kandidaatin tutkinto valmistui 1971 ja teologian lisensiaatin 1977 sekä teologian tohtoriksi hän väitteli hyväksytysti 1982 ja sai tohtorin paperit 1983. Alemman pastoraalitutkinnon Suokunnas suoritti 1973 ja ylemmän 1978. Papiksi hänet vihittiin 1971.

Työura
------

Suokunnas toimi aluksi Salo-Uskelan papiston apulaisena 1971.

Helsingin yliopistossa Suokunnas toimi useaan otteeseen. Ensiksi hän oli käytännöllisen teologian tilapäisenä assistenttina 1971-73 sekä käytännöllisen teologian assistenttina 1975-77 ja 1980-81 sekä teologisten harjoitusten valvojana 1977-81. Käytännöllisen teologian vt. professorina hän oli 1984-86 ja vs. lehtorina 1986-89. Lisäksi hän on toiminut käytännöllisen teologian dosenttina vuodesta 1983.

Muihin koko kirkkoa palveleviin tehtäviin Suokunnasta on myös tarvittu. Hän on toiminut suomenkielisen virsikirjakomitean sihteerinä 1974-79 ja 1981-84 sekä käsikirjakomitean sihteerinä ja asiantuntijana 1989.

Suomen Luterilaisen Evankeliumiyhdistyksessä (SLEY) Suokunnas on palvellut SLEY-Kirjat Oy:n toimitusjohtajana 1990-91, toiminnanjohtajana 1991-2005 sekä Sanansaattaja-lehden päätoimittajana 1991-2005.

Helsingin evankelisen kansankorkeakoulun (HEO) päätoimisena teologisten aineiden opettajana Suokunnas oli 1971-73 ja rehtorina 1973-75. Toisiin tehtäviin siirryttyään Suokunnas toimi HEO:ssa tuntiopettajana 1976-80.

Sibelius Akatemian hymnologian opettajana Suokunnas toimi 1981-84. Viimeinen työrupeama hänellä oli Hakunilan kappalaisena 2006-09. Eläkkeelle Suokunnas siirtyi 1.1.2010.

Sivu- ja luottamustoimet
------------------------

Jo opiskeluaikana alkoivat Suokunnaan luottamustoimet. Evankelisessa ylioppilasliitossa (EYL) hän oli hallituksen jäsen 1967-69. Myöhemmin hän toimi EYL:n puheenjohtajana 1981-85. Suokunnas oli Muurlan evankelisen kansanopiston johtokunnan jäsen 1971-80. Evankeliumiyhdistyksessä (SLEY) hän toimi musiikkitoimikunnan puheenjohtajana 1974-86, johtokunnan jäsenenä 1983-99 ja varapuheenjohtajana 1985-89. Siionin Kanteleen uudistamiskomitean puheenjohtajana hän oli 1993-99. SLEY-Kirjat Oy:n hallituksen jäsen oli 1977-2005. Helsingin Evankelisen Opiston (HEO) säätiön luottamustehtäviä olivat hallintoneuvoston jäsenyys 1981-2005, hallituksen jäsenyys 1981-91 ja puheenjohtajuus 1995-2005.

Käsikirjakomitean jaoston jäsenenä Suokunnas toimi asiantuntijatehtävissä 1989-2001, liturgiajaoston puheenjohtajana 1991-97, virkajaoston jäsenenä 1998-2001 sekä Kirkon virkarakennekomitean jäsenenä 2000-02. Lähetystyön neuvottelukunnan jäsen hän oli 2000-04 ja Kirkon lähetystoimikunnan jäsen 2002-05. Kirkon jumalanpalvelus- ja musiikkitoiminnan keskuksen johtokunnan jäsenenä hän oli 1981-89 ja virsikirjan toimituskunnan jäsenenä 1984-86 sekä Saamelaisvirsikirjakomitean jäsenenä 1986-92.

Seurakunnan luottamustehtäviin Suokunnas myös osallistui. Vantaan seurakuntien kirkkovaltuuston jäsen hän oli 1980-84 ja Tikkurilan seurakuntaneuvoston jäsen 1981-84 sekä Hakunilan seurakuntaneuvoston jäsenenä hän toimi 1985-87 sekä varapuheenjohtajana 1987-90.

Suomalaisen Teologisen Kirjallisuusseuran johtokunnan jäsenenä Suokunnas oli 1981-89 sekä Tieteen ja taiteen kristillisen tukisäätiön hallituksen jäsenenä Suokunnas toimi 1990-95. Suokunnas oli Kirkkomusiikki-lehden toimituskunnan jäsen 1981–1995 sekä Kotimaa-lehden neuvottelukunnan jäsen hän oli 1992-2005 sekä Diakonia-ammattikorkeakoulun hallituksen työvaliokunnan jäsen 1996-2000.

Huomioita
---------

Suokunnas on ollut musiikkisuuntautunut koko ikänsä. Harrastusalueelle on kuulunut kuorolaulantaa, yksinlauluja, pianonsoittoa sekä urkujen soittamista. Suokunnas oli aikanaan myös Radion sinfoniakuorossa.

Suokunnaksen virsi- ja Siionin Kanteleen laulutietous on mittavaa lähtien jo väitöstutkimuksesta. Vuonna 1999 valmistuneen Siionin Kanteleen uudistuksessa Suokunnaan työskentelyosuus on ollut suuri. Vuonna 2019 valmistui Siionin Kanteleen päivitetty laitos. Siihen Suokunnas on päivittänyt tekijämerkinnät, runoilija-, säveltäjä- ja laulukohtaiset listat sekä tekijänoikeuksien omistus- ja haltijatiedot ajan tasalle. Auliisti hän on jakanut virsitietoutta selkeässä muodossa lukuisten kirjojensa ja radio-ohjelmiensa välityksellä. Yleisradiolle hän teki yhden talvikauden Päivän virsi -ohjelmaa. Maanantaista-perjantaihin Suokunnas esitteli aina uuden virren, kaikkiaan 185 kappaletta. Suokunnaan sävelmä on virressä 34. Hänen virsirunoiluaan on virsissä 91, 216 ja 443. Virren 443 Suokunnaan runot on Catharina Östman ruotsintanut. Nämä ovat mukana Suomen ja Ruotsin ruotsinkielisissä virsikirjoissa. Siionin Kanteleessa lauluissa 61 ja 134 on Suokunnaan sanat. 

Vuodesta 2015 hän on tehnyt sunnuntaisin esitettävää virsivarttia Radio Deissä. Teoksissaan Suokunnas tutustuttaa lukijoitaan virsitietouden lisäksi evankeliseen liikkeeseen ja historiaan. Jumalanpalvelus ja liturginen elämä on tullut hänelle vuosien työn myötä hyvin tutuksi. Niistä hän on kirjoittanut ja tehnyt myös perinteisiä hartauskirjoja. 

Tasavallan presidentti myönsi teologian tohtori Seppo Ilmari Suokunnaalle professorin arvonimen vuonna 2018. Arvonimen myöntämisen taustalla ovat Suokunnaan tehtävät Helsingin yliopiston teologisen tiedekunnan palveluksessa sekä hänen monet luottamustehtävänsä Suomen evankelis-luterilaisen kirkon keskushallinnon erilaisissa komiteoissa ja johtokunnissa.

Sotilasarvoltaan Suokunnas on yliluutnantti.

Suokunnas musiikin piiriin kuuluvien harrastusten lisäksi mielellään valokuvaa, kävelee luonnossa ja harrastaa kirjallisuutta.

Teoksia
-------

* *Sukupolvien saatossa* : lyhyt katsaus evankelisen liikkeen historiasta Suomen luterilaisen evankeliumiyhdistyksen täyttäessä sata vuotta. Suomen luterilainen evankeliumiyhdistys, 1973
* *Voittolippumme risti on* : Helsingin evankelisen kansankorkeakoulun 25-vuotisjulkaisu. Helsingin evankelinen kansankorkeakoulu, 1974
* *Ilolaulu Jeesuksesta* : Siionin kanteleen käsikirja. SLEY, 1975
* *Minua nyt Paimeneni kantaa* : 2-, 3-, ja 4-äänisille kuoroille ja lauluryhmille. Sovittanut Toivo Kärki, toimittanut Seppo Suokunnas. SLEY, 1978
* *Opettelemme uusia virsiä* : Virsikirjakomitean valmistaman kokeiluvihkon virsien taustaa ja tekijöitä. Reijo Pajamo ja Seppo Suokunnas. SLEY-Kirjat, 1979
* *Luterilaisena huomiseen* : Evankelisen ylioppilasliiton 50-vuotisjuhlakirja. Toimittajat Antti Kujanpää ja Seppo Suokunnas. SLEY-Kirjat, 1981
* *Siionin kannel 1874-1892* : tutkimus Suomen evankelisen liikkeen laulukokoelman synnystä, lähteistä ja rakenteesta sekä tekstien ja sävelmien alkuperästä = Siionin kannel 1874-1892 : a study on the genesis, sources, and structures of the song book as well as the origins of the songs and tunes involved. Väitöskirja. SLEY-Kirjat 1982
* *Virtemme kiitosta kantaa* : tietoja uusista virsistä 1984. Reijo Pajamo ja Seppo Suokunnas. WSOY, 1984
* *Viettäkäämme juhlaa* : perustietoa kirkkovuodesta. SLEY-Kirjat, 1986
* *Virsitieto* : käsikirja virsikirjan käyttäjille. T. Ilmari Haapalainen, Pentti Lempiäinen, Reijo Pajamo ja Seppo Suokunnas. Kirjapaja, 1988
* *Aamun ja toivon sanoja*. SLEY-Kirjat, 1990
* *Jumalan lähetys* : lähetysteologian perusteita ja näköaloja. Toimittajat Reijo Arkkila, Simo Kiviranta ja Seppo Suokunnas. SLEY-Kirjat, 1990
* *Tuhat rakkauden silmua*. Kuvat Hermann Steigert. SLEY-Kirjat, 1993
* *Hiljaisuudessa kasvaa voima*. Kuvat Hans Jürgen Sittig. SLEY-Kirjat, 1995
* *Kohta kukkii kirsikkapuu* : sata vuotta lähetystyötä Japanissa. Toimittaneet Seppo Suokunnas ja Annikki Erelä. SLEY-Kirjat, 2000
* *Jokapäivän rukoukset*. SLEY-Kirjat, 2001
* *Armon ja opin lähteillä*. Domus Evangelica 100 vuotta. Toimittaneet Pasi Palmu ja Reijo Arkkila. Matrikkeliosan laatinut Seppo Suokunnas ylioppilaskodin asukkaista 1904-2004. SLEY-Kirjat, 2004
* *Uskon varassa* : sata vuotta evankeliumin työtä ja elämää Suomen luterilaisen evankeliumiyhdistyksen paikallisosastoissa. Arkki, 2006
* *Evankelisen liikkeen isä F. G. Hedberg 1811-1893*. Aurinko Kustannus, 2011
* *Hengellinen riemulaulu* : Andelig fröjde-sång : F. G. Hedbergin kirjoittamat, muokkaamat ja julkaisemat hengelliset laulut. Aurinko Kustannus, 2012
* *Jumalan sanan turvassa* : hartaus vuoden jokaiselle päivälle. Aurinko Kustannus, 2013
* *Ihmeellinen pyhä kaste* : Seppo Suokunnaan lyhentämä kirjasta Pyhän kasteen puolustus. Sley-Media Oy, 2016
* *Armo on ensin, usko sitten* : kirjoituksia Lauri Koskenniemen syntymän satavuotismuiston merkeissä. Toimittaneet Seppo Suokunnas ja Reijo Arkkila. Kirjan lopussa on Lauri Koskenniemen matrikkelin päivitetty versio *Evankelisen liikkeen maallikkosaarnaajat 1873-1976*. Uudistajina Markku Niemelä ja Seppo Suokunnas. Sley-Media Oy, 2017.
* *Te olette minun todistajiani* : evankelinen maallikkoliike ja Todistajaseuran 100 vuotta. Kirjoittajat Reijo Arkkila, Markku Niemelä, Tapio Niemistö ja Seppo Suokunnas. Sley-Media Oy, 2018
* *Virsivartti* : tietoa, tunnelmaa ja sanomaa virsistä. Aurinko Kustannus, 2018
* *Siionin kannel 2019* (päivitetty). Päivittäjänä Seppo Suokunnas. Sley-Media, 2019
* *Taivaan tiellä*. Aurinko Kustannus, 2020

Lähteet
-------

* *Pappismatrikkeli* Prästmatrikeln 2018. Suomen kirkon pappisliitto 2018
* Pitkäaikaisen uran yliopistossa tehneelle Seppo Suokunnaalle professorin arvonimi
* Virsituntija Seppo Suokunnas tekee paluun radioaalloille
* Päivitetty Siionin kannel ilmestyy
* *Kuka kukin on* : Who's who in Finland : henkilötietoja nykypolven suomalaisista 2009. Otava, 2008

### Viitteet

1. ↑  Virsi 34; Ylitse Juudean laidunten (sävel) *Virsikirja.fi*.  26.10.2017. Viitattu 29.2.2020.
2. ↑  Virsi 91; Pääsiäisen kirkas aamu koittaa (sanat) *Virsikirja.fi*.  21.11.2017. Viitattu 29.2.2020.
3. ↑  Virsi 216; Pyhä Isä Jumala (sanat) *Virsikirja.fi*.  11.12.2017. Viitattu 29.2.2020.
4. ↑  Virsi 443; Annoit, Herra, tehtävän (sanat) *Virsikirja.fi*.  21.12.2017. Viitattu 29.2.2020.
5. ↑  Pääsiäisen kirkas aamu (sanat) *Sley*. Viitattu 29.2.2020.
6. ↑  Herra Jeesus Kristus (sanat) *Sley*. Viitattu 29.2.2020.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* VIAF

 |

 |